CELEX: 32005R1050
Language: da
Date: 2005-07-05 00:00:00
Title: Kommissionens forordning (EF) nr. 1050/2005 af 5. juli 2005 om ændring af forordning (EF) nr. 2377/1999 om handelsnormer for asparges

6.7.2005   
            
            
               DA
            
            
               Den Europæiske Unions Tidende
            
            
               L 173/3
            
         KOMMISSIONENS FORORDNING (EF) Nr. 1050/2005
   af 5. juli 2005
   om ændring af forordning (EF) nr. 2377/1999 om handelsnormer for asparges
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 2, stk. 2, og
   ud fra følgende betragtninger:
   
               (1)
            
            
               I Kommissionens forordning (EF) nr. 2377/1999 (2) er der fastsat handelsnormer for asparges. I delen om mindstekrav til kvalitet i bilaget til nævnte forordning er det fastsat, at asparges må vaskes, men ikke lægges i blød.
            
         
               (2)
            
            
               Det er almindelig praksis i sektoren at komme hvide asparges i isvand, før de emballeres, for at undgå, at de bliver lyserøde.
            
         
               (3)
            
            
               For at tage hensyn til denne praksis bør bestemmelsen om minimumskrav med hensyn til uhensigtsmæssig vask ændres.
            
         
               (4)
            
            
               Forordning (EF) nr. 2377/1999 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager —
            
         UDSTEDT FØLGENDE FORORDNING:
   Artikel 1
   Bilaget til forordning (EF) nr. 2377/1999 ændres i overensstemmelse med bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2005.
      
         
            På Kommissionens vegne
         
         Mariann FISCHER BOEL
         
            Medlem af Kommissionen
         
      
   
   
      (1)  EFT L 297 af 21.11.1996, s. 1. Senest ændret ved forordning (EF) nr. 47/2003 (EFT L 7 af 11.1.2003, s. 64).
   
      (2)  EFT L 287 af 10.11.1999, s. 6. Senest ændret ved forordning (EF) nr. 907/2004 (EUT L 163 af 30.4.2004, s. 50).
   BILAG
   I punkt A (Mindstekrav) i afsnit II (Bestemmelser om kvalitet) i bilaget til forordning (EF) nr. 2377/1999 affattes tredje led således:
   
               »—
            
            
               fri for skader forårsaget af uhensigtsmæssig vask eller afkøling«.